ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী নাগপুর মেট্রোর সূচনা করলেন
নয়াদিল্লি, ০৭ মার্চ, ২০১৯
প্রধানমন্ত্রী শ্রী নরেন্দ্র মোদী আজ নতুন দিল্লি থেকে ভিডিও কনফারেন্সিং-এর মাধ্যমে নাগপুর মেট্রোর যাত্রার সূচনা করেন। এই মেট্রো রেলের খাপরি – সীতাবুলডি শাখার ১৩.৫ কিলোমিটার দীর্ঘ রেলপথের যাত্রাপথের সূচনা হয় ডিজিটাল পদ্ধতিতে ফলক উন্মোচনের মাধ্যমে।
প্রধানমন্ত্রী এই উপলক্ষে উপস্থিত সকলকে ভিডিও বার্তায় অভিনন্দন জানান। তিনি বলেন, এটি মহারাষ্ট্রের দ্বিতীয় শহরে মেট্রো পরিষেবা, যা তাঁর কাছে একটি বিশেষ মুহূর্ত। ২০১৪ সালে তিনি এই প্রকল্পের শিলান্যাস করেছিলেন। প্রধানমন্ত্রী বলেন, নাগপুরের জনগণ এই মেট্রো পরিষেবার মাধ্যমে স্বল্প ব্যয়ে পরিবেশ-বান্ধব এবং উন্নত পরিবহণ ব্যবস্থায় সুফল পাবেন।
প্রধানমন্ত্রী বলেন, নাগপুরের উন্নয়নের জন্য ভবিষ্যতের চাহিদা মাথায় রেখে কেন্দ্র এবং রাজ্য সরকার একযোগে কাজ করে চলেছে। নাগপুর মেট্রো চালু হওয়া যুবসম্প্রদায়ের জন্য কর্মসংস্থানের সুযোগ সৃষ্টি হবে এবং শহরের বিকাশেও তা সাহায্য করবে।
প্রধানমন্ত্রী জানান, গত সাড়ে চার বছরে ৪০০ কিলোমিটার পথে মেট্রোরেল চলাচল করছে। দেশ জুড়ে আধুনিক পরিবহণ ব্যবস্থা নির্মাণে কেন্দ্রীয় সরকারের বিভিন্ন উন্নয়নমূলক কর্মসূচির কথাও তিনি উল্লেখ করেন। আরও ৮০০ কিলোমিটার মেট্রোরেলের কাজ চলছে।
প্রধানমন্ত্রী ‘এক দেশ, এক কার্ড’ – এর সুবিধাগুলির কথা বলেন। দেশ জুড়ে অভিন্ন এই কার্ডটি সম্প্রতি চালু করা হয়েছে। সম্পূর্ণ দেশীয় প্রযুক্তিতে নির্মিত এই কার্ডটিতে ডেবিট কার্ডের সুবিধা পাওয়া যাবে। এর ফলে, এই ধরণের কার্ড তৈরিতে অন্যান্য দেশের ওপর ভারতকে আর নির্ভর করতে হবে না। শ্রী মোদী জানান, বিশ্বে খুব কম দেশেই এই ধরণের মোবিলিটি কার্ড ব্যবস্থা চালু আছে।
প্রধানমন্ত্রী জানান, কেন্দ্রীয় সরকার নানা সমস্যার সমাধানে সামগ্রিকভাবে চেষ্টা চালাচ্ছে। দেশের প্রতিটি নাগরিকের জন্য ‘ইজ অফ লিভিং’ নিশ্চিত করতে সরকার প্রতিশ্রুতিবদ্ধ।
CG/CB/SB
(Visitor Counter : 114
উত্তর-পূর্বাঞ্চলেরউন্নয়নসংক্রান্তমন্ত্রক
উত্তরপূর্বের আটটি রাজ্যের মধ্যে পাঁচটি করোনা সংক্রমণ মুক্ত রাজ্য। বাকি তিনটি রাজ্য থেকে গত কয়েক দিনে নতুন করে কোনো করোনা সংক্রমণের খবর নেই বলে জানিয়েছেন ড:জিতেন্দ্র সিংহ
নতুন দিল্লি, ২৭ এপ্রিল, ২০২০
উত্তর পূর্বের আটটি রাজ্যের মধ্যে পাঁচটি করোনা সংক্রমণ মুক্ত রাজ্য। বাকি তিনটি রাজ্য থেকে নতুন করে কোনো করোনা সংক্রমণের খবর নেই। উত্তর পূর্ব অঞ্চল উন্নয়ন মন্ত্রকের স্বাধীন দায়িত্বপ্রাপ্ত প্রতিমন্ত্রী,প্রধানমন্ত্রী দপ্তরের প্রতিমন্ত্রী,কর্মচারী,জন অভিযোগ,পেনশন,আণবিক শক্তি ও মহাকাশ মন্ত্রকের প্রতিমন্ত্রী ড:জিতেন্দ্র সিংহ আজ নতুন দিল্লিতে এ কথা জানান। ড:সিংহ আজ ভিডিও কনফারেন্সের মাধ্যমে শিলং য়ের উত্তর পূর্ব কাউন্সিল  এবং বিভিন্ন সরকারি মন্ত্রকের সংস্থা এবং সরকারি অধীনস্থ সংস্থা গুলির আধিকারিকদের সঙ্গে বৈঠক করেন। যে সব সংস্থার প্রতিনিধিরা এই সম্মেলনে যোগ দেন তার মধ্যে রয়েছে উত্তর পূর্ব আঞ্চলিক কৃষিপণ্য বিপণন নিগম, উত্তর পূর্ব হস্তশিল্প এবং হস্তচালিত তাঁত উন্নয়ন নিগম,উত্তর পূর্ব উন্নয়ন বিনিয়োগ করপোরেশান লিমিটেড,বেত এবং বাঁশ প্রযুক্তি কেন্দ্র ইত্যাদি।
সংবাদ মাধ্যমের সঙ্গে কথা বলতে গিয়ে ড:সিংহ সন্তোষ প্রকাশ করে বলেন,গত ছয় বছরে প্রধানমন্ত্রীর নেতৃত্বে উত্তর পূর্ব ভারত এখন উন্নয়নের প্রতীক হয়ে উঠেছে। বর্তমান কোভিড সঙ্কটকালে,উত্তর পূর্ব ভারত স্বাস্থ্য ব্যবস্থাপনায় কার্যকরী,পরিশ্রমী ও শৃঙ্খলার প্রতীক হিসাবে চিহ্নিত হয়েছে।
পরিস্থিতির বিস্তৃত ব্যাখ্যা করে ড:সিংহ বলেন, উত্তর পূর্বের ৫ টি রাজ্য,সিকিম,নাগাল্যান্ড,অরুণাচল প্রদেশ,মণিপুর এবং ত্রিপুরা সম্পূর্ণ করোনা সংক্রমণ মুক্ত রাজ্য।অন্য তিনটি রাজ্য আসাম,মেঘালয় এবং মিজোরামে যথাক্রমে ৮,১১ এবং ১ জনের শরীরে সংক্রমণের হদিশ পাওয়া যায়। তাদের সুস্থ হয়ে ওঠার অপেক্ষা করা হচ্ছে। গত রাত অবধি আর কোনো নতুন সংক্রমণের খবর নেই। তিনি উত্তর পূর্বাঞ্চলের সব সরকার,মুখ্যমন্ত্রীদের,উত্তর পূর্ব উন্নয়ন মন্ত্রকের আধিকারিক এবং উত্তর পূর্ব কাউন্সিলের আধিকারিকদের একযোগে কাজ করে এই ইতিবাচক পরিস্থিতি তৈরী করার জন্য বিশেষ ধন্যবাদ দেন।
ড:জিতেন্দ্র সিংহ বলেনমিজোরাম,মেঘালয়,অরুণাচল প্রদেশ এবং মণিপুরের মতন রাজ্যগুলি,করোনা সংক্রমণ ব্যবস্থাপনায়, তত্ত্বাবধানে এবং উন্নত চিকিৎসার জন্য নতুন কিছু স্বাস্থ্য বিষয়ক প্রকল্পের প্রস্তাব দেয়। প্রস্তাবগুলি গুরুত্ব দিয়ে দিয়ে গ্রহন করা হবে বলে তিনি জানান। তিনি বলেন,উত্তর পূর্ব উন্নয়ন মন্ত্রক করোনা সংক্রমণ ছড়িয়ে পড়ার আগেই ২৫ কোটি টাকা মঞ্জুর করে।
আজকের বৈঠকে ঐ অঞ্চলে স্বরাষ্ট্র মন্ত্রকের নির্দেশ অনুযায়ী অর্থনৈতিক কার্যকলাপ বিষয়ে আলোচনা হয়। সম্প্রতি এই অঞ্চলে বাঁশ শিল্পকে ছাড় দেওয়া হয়েছে।
(CG/PPM
প্রধানমন্ত্রীরদপ্তর
প্রধানমন্ত্রী ১৭ই মার্চ এলবিএসএনএএ –র ৯৬তম অভিন্ন ফাউন্ডেশন কোর্সের বিদায়ী অনুষ্ঠানে ভাষণ দেবেন
নতুন দিল্লি, ১৬ই মার্চ, ২০২২
প্রধানমন্ত্রী শ্রী নরেন্দ্র মোদী ১৭ই মার্চ বেলা ১২টায় ভিডিও কনফারেন্সের মাধ্যমে লালবাহাদুর শাস্ত্রী ন্যাশনাল অ্যাকাডেমি অফ অ্যাডমিনিস্ট্রেশন  –এর ৯৬তম অভিন্ন ফাউন্ডেশন কোর্সের বিদায়ী অনুষ্ঠানে ভাষণ দেবেন। ঐ অনুষ্ঠানে তিনি নতুন স্পোর্টস কমপ্লেক্স এবং নবরূপে সজ্জিত হ্যাপি ভ্যালি কমপ্লেক্স জাতির উদ্দেশে উৎসর্গ করবেন।
এলবিএসএনএএ –তে মিশন কর্মযোগী নীতি অনুসরণ করে প্রথম অভিন্ন ফাউন্ডেশন কোর্স হিসেবে ৯৬তম ফাউন্ডেশন কোর্সটি পরিচালিত হয়েছে। এই পাঠক্রমটি নতুন শিক্ষাব্যবস্থাকে অনুসরণ করে তৈরি করা হয়েছে। ৯৬তম ফাইন্ডেশন কোর্সে ১৬টি বিভাগের ৪৮৮ জন অফিসার ট্রেনি ছাড়াও রয়াল ভুটান সার্ভিসের  তিনজন আধিকারিকও রয়েছেন।
যুব সম্প্রদায়ের অ্যাডভেঞ্চারের মানসিকতাকে বিবেচনা করে এই ব্যাচে কিছু উদ্ভাবনী পদক্ষেপ নেওয়া হয়েছে। মিশন কর্মযোগীর নীতি অনুসরণ করে নতুন যে শিক্ষা ব্যবস্থা গড়ে তোলা হয়েছে, সেখানে একজন ছাত্র / নাগরিকের থেকে অফিসার ট্রেনি হয়ে ওঠার উপর গুরুত্ব দেওয়া হয়েছে। একজন জনসেবক হয়ে ওঠার জন্য সবকা প্রয়াস ভাবনায় পদ্ম সম্মান প্রাপকদের সঙ্গে মতবিনিময় করার পাশাপাশি গ্রামীণ ভারতের বিষয়ে ধারণা পাওয়ার জন্য গ্রামে যেতে হয়েছে। প্রত্যন্ত ও সীমান্তবর্তী অঞ্চলের গ্রামগুলি সফর করে অফিসার ট্রেনিরা ঐ সব অঞ্চলের বিভিন্ন সমস্যা সম্পর্কে বোঝার চেষ্টা করেছেন। নিরন্তর জ্ঞান লাভ এবং নিজস্ব অভিজ্ঞতা থেকে শেখার নীতিতে পাঠক্রমে মডিউলার ব্যবস্থার প্রচলন করা হয়েছে। স্বাস্থ্য পরীক্ষার পাশাপাশি ফিটনেস পরীক্ষার মাধ্যমে অফিসার ট্রেনিদেরপরীক্ষার বোঝায় ভারাক্রান্ত ছাত্র থেকে স্বাস্থ্যবান ও তারুন্যে ভরপুর সিভিল সার্ভেন্টে পরিণত করা হয়েছে। ৪৮৮ জন অফিসার ট্রেনির প্রত্যেককে ক্র্যাভ মাগে  প্রথম পর্যায়ের প্রশিক্ষণ সহ বিভিন্ন খেলাধুলার সঙ্গে পরিচিত করানো হয়েছে।
CG/CB/SFS
(
তথ্যওসম্প্রচারমন্ত্রক
এসআরএফটিআই -এ ৭৫ বছরে ভারতীয় ৭৫টি চলচ্চিত্রর উপর ভিত্তি করে রচিত বই প্রকাশ
নয়াদিল্লি, ৩০ আগস্ট, ২০২৩
আজাদি কা অমৃত মহোৎসব উদযাপনের জন্য দেশ জুড়ে বিভিন্ন অনুষ্ঠানের আয়োজন করা হয়েছে। অমৃতকালে তথ্য ও সম্প্রচার মন্ত্রকও নানা অনুষ্ঠানের আয়োজন করে। মন্ত্রকের অধীনস্ত প্রকাশনা বিভাগ সাংস্কৃতিক ক্ষেত্রে গত ৭৫ বছরে যেসব সাফল্য অর্জিত হয়েছে সেগুলি তুলে ধরতে নানা কর্মসূচি গ্রহণ করেছে।
প্রকাশনা বিভাগ গত ৭৫ বছরে ভারতের চলচ্চিত্র শিল্পের বিভিন্ন দীর্ঘস্থায়ী সাফল্য সম্বলিত একটি পুস্তক প্রকাশ করেছে। কলকাতার সত্যজিৎ রায় ফিল্ম অ্যান্ড টেলিভিশন ইন্সটিটিউটে  ’৭৫ ইয়ার্স ৭৫ ফ্লিমস : ইন্ডিয়াজ সিনেমাটিক জার্নি’ বইটি প্রকাশিত হয়েছে। এটি লিখেছেন চলচ্চিত্র সমালোচক অমিতাভ নাগ। এই বইতে গত ৭ দশকে নির্মিত ৭৫টি চলচ্চিত্রের উল্লেখ রয়েছে। এই ছবিগুলির মাধ্যমে ভারতের সামাজিক-রাজনৈতিক অবস্থার বিবর্তন সম্পর্কে ধারণা পাওয়া যায়।
বই প্রকাশের পাশাপাশি সিনেমা সম্পর্কিত একটি প্রদর্শনিরও আয়োজন করা হয়। এছাড়াও চলচ্চিত্র শিল্পের পরিস্থিতি নিয়ে একটি আলোচনা চক্র অনুষ্ঠিত হয়েছে,যেখানে সদ্য প্রকাশিত বইটি নিয়েও আলোচনা হয়েছে । এই আলোচনায় চলচ্চিত্র সমালোচক সোমা এ চ্যাটার্জি, পিটিআই-এর পূর্বাঞ্চলের কার্যনির্বাহী রেসিডেন্ট এডিটর জয়ন্ত রায়চৌধুরী , পিআইবি কলকাতার প্রধান মহানির্দেশক ভূপেন্দ্র কাইন্থোলা, এসআরএফটিআই-এর নির্দেশক হিমাংশু শেখর খাটু এবং লেখক অমিতাভ নাগ অংশগ্রহণ করেন।
(AC/CB/NS…
রাষ্ট্রপতিরসচিবালয়
প্রাক্তন রাষ্ট্রপতি ফখরুদ্দিন আলি আহমেদকে তাঁর জন্মবার্ষিকীতে শ্রদ্ধা জানালেন রাষ্ট্রপতি শ্রী কোবিন্দ
নতুন দিল্লি, ১৩ মে, ২০২২
রাষ্ট্রপতি শ্রী রামনাথ কোবিন্দ আজ রাষ্ট্রপতি ভবনে প্রাক্তন রাষ্ট্রপতি শ্রী ফখরুদ্দিন আলি আহমেদকে তাঁর জন্মবার্ষিকীতে শ্রদ্ধা জানিয়েছেন। শ্রী ফখরুদ্দিন আলি আহমেদের প্রতিকৃতিতে পুষ্পার্ঘ্য অর্পণ করে শ্রী কোবিন্দ শ্রদ্ধা জানান।
CG/BD/SKD/
(Visitor Counter : 85
স্বাস্থ্যওপরিবারকল্যাণমন্ত্রক
পর পর তিন দিন ভারতে নতুন সংক্রমণ ১ লক্ষের কম
৬০ দিন পর দেশে চিকিৎসাধীন সংক্রমিতের সংখ্যা ১২ লক্ষের নিচে পৌঁছেছে
পর পর ২৮ দিন নতুন করে সংক্রমিতের চাইতে দৈনিক আরোগ্য লাভের সংখ্যা বেশি
কোভিড মুক্তির হার বৃদ্ধি পেয়ে হয়েছে ৯৪.৭৭ শতাংশ
পর পর ১৭ দিন সংক্রমিতের হার ১০ শতাংশের নিচে- আজ এই হার ৪.৬৯ শতাংশ
ভারতে ২৪ কোটির বেশি কোভিড টিকার ডোজ দেওয়া হয়েছে
নয়াদিল্লী, ১০ জুন, ২০২১
গত ২৪ ঘণ্টায় ভারতে নতুন করে সংক্রমিত হয়েছেন ৯৪,০৫২ জন। পর পর তিন দিন দৈনিক সংক্রমণের সংখ্যা ১ লক্ষের নিচে রয়েছে। কেন্দ্রীয় সরকারের সঙ্গে রাজ্য ও কেন্দ্রশাসিত অঞ্চলগুলি একযোগে কোভিড সংক্রমণের বিরুদ্ধে কাজ করায় এই সুফল পাওয়া গেছে।
ভারতে সংক্রমিতের সংখ্যা ক্রমহ্রাসমান। আজ সক্রিয় সংক্রমিতের সংখ্যা ১১,৬৭,৯৫২। পর পর ১০ দিন সক্রিয় সংক্রমিতের সংখ্যা ২০ লক্ষের কম। পর পর ২৮ দিন দেশে নতুন করে সংক্রমিতের থেকে আরোগ্য লাভের সংখ্যা বেশি। গত ২৪ ঘণ্টায় ১,৫১,৩৬৭ জন কোভিড মুক্ত হয়েছেন। অর্থাৎ দেশে মোট ২,৭৬,৫৫,৪৯৩ জন আরোগ্য লাভ করেছেন। জাতীয় কোভিড মুক্তির হার ৯৪.৭৭ শতাংশ।
গত ২৪ ঘন্টায় দেশে ২০,০৪,৬৯০ টি নমুনার পরীক্ষা করা হয়েছে। এপর্যন্ত দেশে মোট ৩৭,২১,৯৮,২৫৩ টি নমুনা পরীক্ষা করা হয়েছে। এক দিকে যেমন নমুনা পরীক্ষার সংখ্যা বেড়েছে, অন্যদিকে সংক্রমণের হার নিম্নমুখী। আজ এই হার ৪.৬৯ শতাংশ। পর পর ১৭ দিন এই হার ১০ শতাংশের কম। সাপ্তাহিক সংক্রমণের হার ৫.৪৩ শতাংশ।
দেশে এ পর্যন্ত ২৪,২৭,২৬,৬৯৩ টি টিকার ডোজ দেওয়া হয়েছে। স্বাস্থ্যকর্মীদের মধ্যে ১,০০,১৩,৪৩৪ জন টিকার প্রথম ডোজ এবং ৬৯,১৩,০১৭ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৬৪,৭৭,৩৭৪ জন প্রথম ডোজ এবং ৮৭,৫৫,৫৮৬ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৩,৩৯,৪৫,৬৪৭ জন এবং দ্বিতীয় ডোজ পেয়েছেন ৪,০৭,১৫১ জন। ৪৫-৬০ বছর বয়সী নাগরিকদের মধ্যে প্রথম ডোজ পেয়েছেন ৭,৩৩,৮৪,০৯০ জন। আর দ্বিতীয় ডোজ পেয়েছেন ১,১৬,২৮,০৯২ জন। যাঁদের বয়স ৬০এর ওপরে তাঁদের মধ্যে ৬,১৬,৬২,৪০০ জন প্রথম ডোজ এবং ১,৯৫,৩৯,৯০২ জন দ্বিতীয় ডোজ পেয়েছেন।
CG/ CB/NS
(Visitor Counter : 170
স্বরাষ্ট্র মন্ত্রক
স্বাধীনতা দিবস উপলক্ষে ফায়ার সার্ভিস, হোমগার্ড এবং সিভিল ডিফেন্সের মেডেল প্রাপকদের তালিকা ঘোষিত
নয়াদিল্লি, ১৪ আগস্ট, ২০১৮
এ বছর স্বাধীনতা দিবস উপলক্ষে ৫৯ জন কর্মীকে ফায়ার সার্ভিস মেডেল দিয়ে সম্মান জানানো হচ্ছে। এরমধ্যে সাহসীকতার জন্য রাষ্ট্রপতির ফায়ার সার্ভিস মেডেল পাবেন একজন, সাহসীকতার জন্য এই মেডেল পাবেন আরও তিনজন কর্মী। এছাড়া বিশিষ্ট সেবার জন্য রাষ্ট্রপতির ফায়ার সার্ভিস মেডেল দেওয়া হবে ৫ জনকে। এবং অন্য ৫০ জনকে অসাধারণ কাজের স্বীকৃতিতে এই মেডেল দেওয়া হবে। এবছর ৫৫ জন হোমগার্ড এবং সিভিল ডিফেন্সের কর্মীকেও তাঁদের কাজের স্বীকৃতিতেও মেডেল দেওয়া হচ্ছে। এরমধ্যে রাষ্ট্রপতির মেডেল পাবেন ৫ জন এবং বাকি ৫০ জন তাঁদের কাজের স্বীকৃতিতে মেডেল পাবেন।
http://164.100.117.97/WriteReadData/userfiles/List-1%20-%20FIRE%20Service%20Medals.pdf
http://164.100.117.97/WriteReadData/userfiles/List-2%20-%20Home%20Guards%20&%20Civil%20Defence%20Service%20Medals.pdf
এই লিঙ্কগুলিতে ক্লিক করে ফায়ার সার্ভিস, হোমগার্ড এবং সিভিল ডিফেন্সের মেডেল প্রাপকদের পূর্ণাঙ্গ তালিকা পাওয়া যাবে।
CG/PB/NS/…
(Visitor Counter : 27
ক্রেতা, খাদ্যএবংগণবন্টনমন্ত্রক
২০২০ – ২১ খরিফ বিপণন মরশুমে ন্যূনতম সহায়ক মূল্যে ফসল সংগ্রহ
নতুন দিল্লি, ২৫শে অক্টোবর, ২০২০
সরকার, বিগত মরশুমের মতো ২০২০ – ২১ খরিফ বিপণন মরশুমে কৃষকদের কাছ থেকে ন্যূনতম সহায়কমূল্যে ফসল সংগ্রহ করছে।
২০২০ – ২১ খরিফ বিপণন মরশুমে পঞ্জাব, হরিয়ানা, উত্তরপ্রদেশ, তামিলনাডু, উত্তরাখন্ড, চন্ডীগড়, জম্মু-কাশ্মীর, গুজরাট এবং কেরালা থেকে ২৪শে অক্টোবরের হিসেব অনুসারে ১৪৪.৫৯ লক্ষ মেট্রিকটন ধান সংগ্রহ করা হয়েছে। গতবছর এই সময়ে ১১৭.৫৫ লক্ষ মেট্রিকটন ধান সংগ্রহ হয়েছিল। অর্থাৎ এবছর ২৩ শতাংশ বেশি ধান সংগ্রহ হয়েছে। মোট ধান সংগ্রহের মধ্যে পঞ্জাব থেকে ৬৫.৮৪ শতাংশ ধান সংগ্রহ করা হয়েছে – এর পরিমাণ ৯৫.২ লক্ষ মেট্রিকটন। এই প্রক্রিয়ায় ১২ লক্ষ ৪১ হাজার কৃষককে মেট্রিকটন পিছু ১৮,৮১০ টাকা করে দেওয়া হয়েছে। এর জন্য ব্যয় হয়েছে ২৭,২৯৮ কোটি ৭৭ লক্ষ টাকা।
বিভিন্ন রাজ্যের থেকে প্রস্তাব আসার পর সরকার, তামিলনাডু, কর্ণাটক, মহারাষ্ট্র, তেলেঙ্গানা, গুজরাট, হরিয়ানা, উত্তরপ্রদেশ,ওডিশা, রাজস্থান এবং অন্ধ্রপ্রদেশ থেকে মূল্য সহায়ক প্রকল্পের আওতায় ৪৫.১ লক্ষ মেট্রিকটন ডাল ও তৈল্যবীজ সংগ্রহ করেছে। অন্ধ্রপ্রদেশ, কর্ণাটক, তামিলনাডু এবং কেরালা থেকে প্রস্তাব পাওয়ার পর সরকার, ১.২৩ লক্ষ মেট্রিকটন নারকোলের শাঁস সংগ্রহের বিষয়ে অনুমোদন দিয়েছে। মূল্য সহায়ক প্রকল্পের আওতায় অন্যান্য রাজ্যগুলির ডাল, তৈলবীজ ও নারকোলের শাঁস সংগ্রহের প্রস্তাব এলে সরকার, নিবন্ধীকৃত কৃষকদের কাছ থেকে তখনই শস্য সংগ্রহ করবে, যদি দেখা যায় কৃষকরা ন্যূনতম সহায়ক মূল্যে সেগুলি বিক্রি করতে পারছেন না। এই প্রক্রিয়াটি রাজ্যের মনোনিত সংস্থার মাধ্যমে কেন্দ্রীয় সংস্থা মারফৎ করা হয়ে থাকে।
সরকার, নোডাল এজেন্সির মাধ্যমে ২৪শে অক্টোবরের হিসেব অনুসারে তামিলনাডু, মহারাষ্ট্র এবং হরিয়ানার ৮৭১ জন কৃষকের কাছ থেকে ৮৯৪.৫৪ মেট্রিকটন মুগ ও বিউলির ডাল সংগ্রহ করেছে। এর জন্য ব্য়য় হয়েছে ৬ কোটি ৪৩ লক্ষ টাকা। একইভাবে কর্ণাটক ও তামিলনাডুর ৩৯৬১ জন কৃষকের কাছ থেকে ৫০৮৯ মেট্রিকটন নারকোলের শাঁস সংগ্রহ করা হয়েছে। একাজে ব্যয় হয়েছে ৫২ কোটি ৪০ লক্ষ টাকা। নারকোলের শাঁস এবং বিউলির ডালের ক্ষেত্রে ন্যূনতম সহায়ক মূল্য প্রধান প্রধান উৎপাদনকারী রাজ্যগুলির মূল্য অনুসারে নির্ধারিত হয়। বাকি রাজ্যগুলির ক্ষেত্রে খরিফ মরশুমের ডাল ও তৈলবীজ সংগ্রহের প্রক্রিয়াটি রাজ্যের ব্যবস্থা অনুসারে করা হয়।
পঞ্জাব, হরিয়ানা, রাজস্থান এবং মধ্যপ্রদেশ থেকে ন্যূনতম সহায়ক মূল্যে কাপাস সংগ্রহের প্রক্রিয়া চলছে। ২৪শে অক্টোবরের হিসেব অনুসারে ৩ লক্ষ ৫৩ হাজার ২৫২টি তুলোর গাট ৬৮,৪১৯ জন কৃষকের কাছ থেকে সংগ্রহ করা হয়েছে। এর জন্য ব্যয় হয়েছে ১০৪৭৯০.১৭ লক্ষ টাকা।
CG/CB/SFS
(Visitor Counter : 113
প্রধানমন্ত্রীরদপ্তর
সাংহাই সহযোগিতা সংগঠনের শীর্ষ সম্মেলনে অংশ নিতে প্রধানমন্ত্রী সমরকন্দে পৌঁছেছেন
নয়াদিল্লি, ১৬ সেপ্টেম্বর, ২০২২
সাংহাই সহযোগিতা সংগঠনের  রাষ্ট্রপ্রধানদের পরিষদের ২২তম বৈঠকে উজবেকিস্তানের রাষ্ট্রপতি শ্রী শওকত মিরজিয়োয়েভ-এর আমন্ত্রণে প্রধানমন্ত্রী শ্রী নরেন্দ্র মোদী বৃহস্পতিবার সন্ধ্যায় উজবেকিস্তানের সমরকন্দে পৌঁছেছেন।
সমরকন্দে পৌঁছানোর পর উজবেকিস্তানের প্রধানমন্ত্রী শ্রী আব্দুল্লা আরিপোভ প্রধানমন্ত্রীকে স্বাগত জানান। বিমান বন্দরে সেইসময় সমরকন্দের গভর্নর সহ উজবেকিস্তানের শীর্ষ আধিকারিকরা উপস্থিত ছিলেন।
শুক্রবার ১৬ সেপ্টেম্বর সকালে প্রধানমন্ত্রী এসসিও শিখর সম্মেলনে যোগ দেবেন এবং সম্মেলনে অংশগ্রহণকারী বিভিন্ন নেতা এবং রাষ্ট্রপতির সঙ্গে পৃথক পৃথক বৈঠক করবেন।
PG/CB/NS
(
মানবসম্পদবিকাশমন্ত্রক
অতিমারিতে ক্ষতিগ্রস্তদের পাশে মৌলানা আবুল কালাম আজাদ প্রযুক্তি বিশ্ববিদ্যালয় আজ থেকে চালু হল কমিউনিটি রান্নাঘর
কোলকাতা, ২০ মে, ২০২১
চলতি অতিমারিতে ক্ষতিগ্রস্থ স্থানীয় লোকদের খাওয়ানোর জন্য পশ্চিমবঙ্গের মৌলানা আবুল কালাম আজাদ প্রযুক্তি বিশ্ববিদ্যালয় আজ থেকে একটি কমিউনিটি রান্নাঘর চালু করেছে। বিশ্ববিদ্যালয়ের পক্ষ থেকে এক বিবৃতিতে এ কথা জানানো হয়েছে। প্রাথমিকভাবে এই রান্নাঘরটি এক মাস চলবে।
গত রবিবার বিশ্ববিদ্যালয়ের আধিকারিকদের সাথে এক বৈঠকে উপাচার্য অধ্যাপক সৈকত মৈত্র, গত বছরের মত এবারেও কমিউনিটি কিচেনে তৈরি খাবার বিনা মূল্যে ক্ষতিগ্রস্থ মানুষদের কাছে পৌঁছে দেবার ইচ্ছা প্রকাশ করেছিলেন।
সিদ্ধান্ত নেওয়া হয়েছে যে প্রতিদিন মোট ৩৫০ টি খাবারের প্যাকেট এসডিও কল্যাণীর হাতে পৌঁছে দেওয়া হবে যা তিনি তাঁর কর্মীদের দিয়ে ক্ষতিগ্রস্থদের কাছে পৌঁছে দেবেন। সমস্ত কোভিড প্রোটোকল বজায় রেখেই হরিণঘাটায় বিশ্ববিদ্যালয়ের প্রধান ক্যাম্পাসে খাবারটি তৈরি করা হবে। রেজিস্ট্রার, ডাঃ পার্থ প্রতিম লাহিড়ী এসডিওকে জানিয়েছেন যে প্রতিদিন কার খাদ্য তালিকায় প্রোটিন সমৃদ্ধ স্বাস্থ্যকর খাবার থাকবে। সপ্তাহের কোন দিন কি দেওয়া হবে তাঁর খাদ্য তালিকা বিশ্ববিদ্যালয় কর্তৃপক্ষ কল্যাণীর এসডিও কে ইতিমধ্যেই পাঠিয়ে দিয়েছে।
গত বছর, ম্যাকাউট স্থানীয় প্রশাসনের সহায়তায় হরিণঘাটা এবং এর আশেপাশের প্রত্যন্ত গ্রামগুলিতে খাবার পৌঁছে দিয়েছিল তবে এবারের অতিমারিরি গুরুত্ব বিবেচনা করে বিশ্ববিদ্যালয়ে প্রস্তুত খাবার কল্যাণীর এসডিওর মাধ্যমে বিলির সিদ্ধান্ত নেওয়া হয়েছে।
গত বছর অতিমারি ও আম্ফাণের সময়ে শিক্ষার্থী এবং আক্রান্ত মানুষকে বিশ্ব বিদ্যালয়ের পক্ষ থেকে বিনামূল্যে স্যানিটাইজার, মুখোশ, খাবারের প্যাকেট, বই, স্যানিটারি ন্যাপকিনস, পড়াশোনার জিনিসপত্র স্কুল ব্যাগ ইত্যাদি সরবরাহ করা হয়।
SDG/
(Visitor Counter : 124
প্রধানমন্ত্রীরদপ্তর
রাজস্থানের নাথদ্বারায় শ্রীনাথজী মন্দিরে পূজা ও দর্শন করলেন প্রধানমন্ত্রী
নয়াদিল্লি, ১০ মে, ২০২৩
প্রধানমন্ত্রী শ্রী নরেন্দ্র মোদী আজ রাজস্থানের নাথদ্বারায় শ্রীনাথজী মন্দিরে দর্শন ও পূজায় অংশ নেন। তিনি মন্দিরের পুরোহিতদের সঙ্গে কথা বলেন। ভগবান শ্রীনাথকে ‘ভেট পূজা’ নিবেদন করেন।
প্রধানমন্ত্রী তাঁর ট্যুইটে বলেন, “নাথদ্বারায় আমার ভগবান শ্রীনাথজীর দর্শন ও আশীর্বাদ নেওয়ার সৌভাগ্য হয়েছে। দেশবাসীর সুস্বাস্থ্য ও কল্যাণ কামনা করেছি”।
PG/PM/SB
(
উপ-রাষ্ট্রপতিরসচিবালয়
উপরাষ্ট্রপতি ভবিষ্যতে যেকোনো অতিমারির মোকাবিলায় ডিআরডিও বিজ্ঞানীদের গবেষণা আরও জোরদার করতে বলেছেন
উপরাষ্ট্রপতি নিবাসে আজ ডিফেন্স ইনস্টিটিউট অফ ফিজিওলজি অ্যান্ড অ্যালায়েড সাইন্সেস-এর বিজ্ঞানী ও কোভিডের বিরুদ্ধে লড়াইয়ে প্রথম সারিতে থাকা কর্মীদের সঙ্গে উপরাষ্ট্রপতি মতবিনিময় করেছেন
নতুন দিল্লি, ৩০ আগস্ট, ২০২১
উপরাষ্ট্রপতি শ্রী ভেঙ্কাইয়া নাইডু প্রতিরক্ষা গবেষণা উন্নয়ন সংস্থার অধীন ডিফেন্স ইনস্টিটিউট অফ ফিজিওলজি অ্যান্ড অ্যালায়েড সাইন্সেস-এর বিজ্ঞানী ও প্রথম সারির কর্মীদের করোনা অতিমারির বিরুদ্ধে লড়াইয়ের প্রশংসা করেছেন। এর পাশাপাশি তিনি ভবিষ্যতে এই ধরনের অতিমারির মোকাবিলায় তাদের গবেষণা আরো জোরদার করার পরামর্শ দিয়েছেন।
ডিফেন্স ইনস্টিটিউট অফ ফিজিওলজি অ্যান্ড অ্যালায়েড সাইন্সেস-এর প্রায় ২৫ জন বিজ্ঞানী এবং প্রযুক্তিবিদ উপর রাষ্ট্রপতি ভবনে আমন্ত্রিত ছিলেন। তাদের সঙ্গে ছিলেন প্রতিরক্ষা গবেষণা ও উন্নয়ন সংস্থার চেয়ারম্যান ডক্টর জি সতীশ রেড্ডি।
বিজ্ঞানী ও করোনার বিরুদ্ধে লড়াইয়ে থাকা প্রথম সারির কর্মীদের সঙ্গে কথা প্রসঙ্গে উপরাষ্ট্রপতি বলেন, এই অতিমারি অভূতপূর্ব স্বাস্থ্য সংকট সৃষ্টি করেছে। সারা বিশ্বজুড়ে জীবন ও জীবিকার ওপর প্রভাব ফেলেছে।
করোনার চিকিৎসা এবং ব্যবস্থাপনায় বিভিন্ন দেশীয় পণ্য বিকাশের জন্য উপরাষ্ট্রপতি ডিফেন্স ইনস্টিটিউট অফ ফিজিওলজি অ্যান্ড অ্যালায়েড সাইন্সেসের মতো প্রতিরক্ষা গবেষণা ও উন্নয়ন সংস্থার অধীন গবেষণাকেন্দ্র গুলির প্রশংসা করেন। তিনি বলেন, সার্স-কোভ-২ এর নতুন ভেরিয়েন্ট-এর পরিপ্রেক্ষিতে তার মোকাবিলায় প্রস্তুত থাকতে হবে।
প্রতিরক্ষা গবেষণা ও উন্নয়ন সংস্থার চেয়ারম্যান ডক্টর সতীশ রেড্ডি করোনার চিকিৎসা ও ব্যবস্থাপনায় তাঁদের ল্যাবরেটরিতে দেশীয়ভাবে তৈরি বিভিন্ন পণ্য ও সরঞ্জাম সম্পর্কে উপরাষ্ট্রপতিকে অবহিত করেন। বিজ্ঞানী এবং প্রযুক্তিবিদদের আমন্ত্রণ ও মত বিনিময়ের জন্য তিনি উপরাষ্ট্রপতির প্রতি কৃতজ্ঞতা প্রকাশ করেন।
উপ রাষ্ট্রপতি ভবনে এদিন
ডিফেন্স ইনস্টিটিউট অফ ফিজিওলজি অ্যান্ড অ্যালায়েড সাইন্সেসের অধিকর্তা ডক্টর রাজীব বার্শনে উপস্থিত ছিলেন।
CG/ SB
(Visitor Counter : 161
প্রতিরক্ষামন্ত্রক
‘আত্মনির্ভর ভারত’-এর লক্ষ্য অর্জনের জন্য তরুণদের উদ্ভাবন এবং নতুন দেশীয় প্রযুক্তির বিষয়ে ধারণা গঠনের আহ্বান প্রতিরক্ষা মন্ত্রীর
নতুন দিল্লি, ২০ মে, ২০২২
প্রধানমন্ত্রী শ্রী নরেন্দ্র মোদীর দৃষ্টিভঙ্গি অনুসারে দেশের তরুণদের ‘আত্মনির্ভর ভারত’-এর লক্ষ্য অর্জনে উদ্ভাবন ও নতুন দেশীয় প্রযুক্তির বিষয়ে ধারণা গঠনের জন্য আহ্বান জানিয়েছেন প্রতিরক্ষা মন্ত্রী শ্রী রাজনাথ সিং। পুনেতে আজ ডাঃ ডিওয়াই পাটিল বিদ্যাপীঠের ১৩ তম সমাবর্তন অনুষ্ঠানের ভাষণে একথা জানান তিনি। এই বিশ্ববিদ্যালয়ে মেডিসিন, ডেন্টিস্ট্রি, নার্সিং, ফিজিওথেরাপি, আয়ুর্বেদ, অপটোমেট্রি, হোমিওপ্যাথি, জৈব প্রযুক্তির মতো একাধিক ক্ষেত্রে প্রশিক্ষণ দেওয়া হয়ে থাকে।
শ্রী রাজনাথ সিং জানান, যুবসমাজ হলো যেকোনো দেশের সবচেয়ে বড় শক্তি। তারাই দেশে পরিবর্তন আনতে পারে বলে উল্লেখ করেন তিনি। প্রতিরক্ষা মন্ত্রী বলেন, তরুণদের যেকোনো সমস্যা মোকাবিলা এবং তা সুযোগে রূপান্তর করার ক্ষমতা রয়েছে। তাদের নতুন প্রযুক্তি আবিষ্কার করা এবং নতুন সংস্থা ও গবেষণা প্রতিষ্ঠান স্থাপনে ক্ষমতা রয়েছে বলেও জানান তিনি।
প্রতিরক্ষা মন্ত্রী ‘আত্মনির্ভর ভারত’-এর লক্ষ্য অর্জনে প্রতিরক্ষা সরঞ্জামের ক্ষেত্রে সরকার দেশীয় প্রযুক্তির উপর জোর দিয়েছে বলেও জানান। তিনি বলেন, ভারতের প্রয়োজনে কখনই অন্য দেশের উপর নির্ভর করা উচিত নয়। তিনি বলেন, যুবসমাজের প্রতি সরকারের আস্থা রয়েছে। তাদের অগ্রগতির পাশাপাশি দেশের মানুষের সার্বিক উন্নয়ন নিশ্চিত করার জন্য একাধিক উদ্যোগ নেওয়া হয়েছে। এপ্রসঙ্গে তিনি প্রধানমন্ত্রীর ‘ভোকাল ফর লোকার-এর কথা উল্লেখ করেন। এতে দেশের তরুণ সম্প্রদায়ের কর্মসংস্থানের সুযোগ বাড়বে বলেও তিনি জানান।
শ্রী সিং বলেন, সরকারের ঐকান্তিক প্রচেষ্টার কারণে দেশে একটি প্রাণবন্ত স্টার্ট-আপ ইকো ব্যবস্থাপনা তৈরি হয়েছে। এর ফলে, জৈব প্রযুক্তি, বাণিজ্য ক্ষেত্রে প্রশাসনিক সুবিধা এবং স্বাস্থ্য পেশাদারদের উদ্ভাবনী স্বপ্ন বাস্তবায়নে সাহায্য মিলেছে। স্টার্ট-আপ ইন্ডিয়া প্রকল্প তরুণদের জন্য খুবই কার্যকরী বলে প্রমাণিত হয়েছে। তিনি বলেন, স্টার্ট-আপদের জন্য আর্থিক তহবিলের উদ্যোগ নেওয়া হয়েছে, যা প্রাথমিকভাবে তাদের সাহায্য করবে। দেশে ব্যবসায়িক ইউনিকর্নের সংখ্যা ১০০ ছাড়িয়েছে। এতে, স্টার্ট-আপ ভিত্তিক উদ্ভাবনী ইকো ব্যবস্থাপনায় সাফল্য এসেছে বলেও তিনি জানান।
যুবদের চিন্তাভাবনাগুলি বাস্তবায়িত করতে সরকারের পূর্ণ সমর্থনের আশ্বাস দিয়েছেন শ্রী রাজনাথ সিং। তিনি মেডিকেল এবং জৈব প্রযুক্তি ক্ষেত্রে শিক্ষার্থীদের চিন্তাভাবনাগুলি বাণিজ্য ক্ষেত্রে যুক্ত শিক্ষার্থীদের সঙ্গে ভাগ করে নেওয়ার পরামর্শ দিয়েছেন। শ্রী সিং বলেন, দারিদ্র্য ও ক্ষুধা দূর করার অন্যতম কার্যকরী অস্ত্র হল সুশিক্ষা। শিক্ষাকে ভালোভাবে কাজে লাগানো এবং সমাজে ইতিবাচক পরিবর্তন নিয়ে আসার জন্য শিক্ষার্থীদের কাছে আহ্বান জানান তিনি।
CG/SS/SKD/
(Visitor Counter : 71
মহাকাশদপ্তর
ভারতের কৃত্রিম যোগাযোগ উপগ্রহ জিস্যাট-৩০র সফল উৎক্ষেপণ
নয়াদিল্লি, ১৭ জানুয়ারী, ২০২০
ভারতের সর্বশেষ কৃত্রিম যোগাযোগ উপগ্রহ জিস্যাট-৩০ আজ ফরাসী গায়ানার মহাকাশ বন্দর থেকে সফলভাবে উৎক্ষেপিত হয়েছে। নির্ধারিত সময়সূচি অনুসারে ফরাসী গায়ানার কৌরৌ উৎক্ষেপণ মঞ্চ থেকে উৎক্ষেপণযান এরিয়ান৫ ভিএ-২৫১ ভারতীয় সময় মাঝরাত ২.৩৫ মিনিটে ভারতের জিস্যাট-৩০ এবং ইউট্যালস্যাটের জন্য ‘ইউট্যালস্যাট কানেক্ট’ কৃত্রিম উপগ্রহ দুটিকে উৎক্ষেপিত করে।
উৎক্ষেপণের ৩৮ মিনিট ২৫ সেকেন্ড পর এরিয়ান৫-এর উপরিভাগ থেকে উপবৃত্তীয় ভূসমালয় কক্ষপথে জিস্যাট-৩০ পৃথক হয়।
৩৩৫৭ কেজি ওজনের জিস্যাট-৩০ কক্ষপথে থাকা কয়েকটি কৃত্রিম উপগ্রহের কাজকে এগিয়ে নিয়ে যাবে। এই কৃত্রিম উপগ্রহটি ইনস্যাট-৪এ-কে প্রতিস্হাপিত করবে।
ইসরোর চেয়ারম্যান ডঃ কে শিবন জানান, জিস্যাট-৩০ কেইউ ব্যান্ডের সাহায্যে ভারতের মূল ভূখন্ড, দ্বীপপুঞ্জগুলিতে এবং সিব্যান্ড দিয়ে এশিয়ার পারস্য উপসাগরের বেশকিছু দেশে ও অস্ট্রেলিয়ায় পরিষেবা প্রদান করবে। ডিটিএইচ টেলিভিশন সার্ভিস, ভিস্যাটের সঙ্গে যোগাযোগ, এটিএম, স্টক এক্সচেঞ্জ, টেলিভিশনের অনুষ্ঠান সম্প্রচারের ক্ষেত্রে এই কৃত্রিম উপগ্রহ সহায়ক হবে। ডিজিটাল কৃত্রিম উপগ্রহের মাধ্যমে খবর সংগ্রহ করা এবং ই-গর্ভন্যান্স অ্যাপ্লিকেশনের কাজেও এটি ব্যবহার করা যাবে।
কর্নাটকের হাসানে ইসরোর মাস্টার কন্ট্রোল ফেসিলিটি জিস্যাট-৩০র নিয়ন্ত্রণ শুরু করেছে। প্রাথমিকভাবে এই কৃত্রিম উপগ্রহটির কোনো সমস্যা নেই বলে জানা গেছে।
ক্রান্তীয় অঞ্চল থেকে ৩৬ হাজার কিলোমিটার ওপরে ভূসমালয় কক্ষে স্হাপনের পর এই কৃত্রিম উপগ্রহটিতে সৌরশক্তির মাধ্যমে বিদ্যুৎ উৎপাদনের ব্যবস্হার পাশাপাশি, তরঙ্গ প্রতিফলনের ব্যবস্হাও থাকবে।
SSS/CB /NS
(Visitor Counter : 351
কেন্দ্রীয়মন্ত্রিসভা
উন্নত মানের বস্ত্রক্ষেত্রে সহযোগিতার জন্য ভারত ও জাপানের মধ্যে সমঝোতা পত্রে কেন্দ্রীয় মন্ত্রীসভার অনুমোদন
নতুনদিল্লি, ২রা সেপ্টেম্বর, ২০২০
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রীসভার বৈঠকে আজ জাপানের বাজারের জন্য ভারতীয় বস্ত্র ও পরিধেয় সামগ্রীর গুনমান এবং পরীক্ষা পদ্ধতিকে আরো উন্নত করার জন্য ভারতের বস্ত্র সমিতি এবং জাপানের মেসার্স নিসেনকেন কোয়ালিটি ইভলিউশন সেন্টারের মধ্যে সাক্ষরিত সমঝোতাপত্রটিকে অনুমোদন দিয়েছে।
এই সমঝোতা পত্রের ফলে জাপানের মেসার্স নিসেনকেন কোয়ালিটি ইভলিউশন সেন্টার বস্ত্র ও পরিধেয় সামগ্রী উৎপাদনের জন্য ভারতে নিজেদের সহযোগী পরীক্ষা ও পর্যবেক্ষণ করার কাজে বস্ত্র সমিতিকে নির্দিষ্ট ভাবে দায়িত্ব দিতে পারবে। এই বস্ত্র ও পরিধেয় সামগ্রীর মধ্যে প্রযুক্তি ক্ষেত্রে ব্যবহৃত কাপড় এবং অন্যান্য উৎপাদিত সামগ্রীও থাকবে, যেগুলির জন্য অভ্যন্তরীণ ও বৈদেশিক ক্রেতা এবং বিক্রেতারা পারস্পরিক সহমতের ভিত্তিতে পরীক্ষা নিরীক্ষার দিন ধার্য করতে পারবেন।
(CG/CB
প্রতিরক্ষামন্ত্রক
প্রথম প্রতিরক্ষা মন্ত্রী হিসেবে ‘এলসিএ তেজস’-এ সওয়ার হলেন শ্রী রাজনাথ সিং
নয়াদিল্লি, ১৯ সেপ্টেম্বর, ২০১৯
লাইট কমব্যাট এয়ারক্র্যাফ্ট  ‘তেজস’-এ প্রথম প্রতিরক্ষা মন্ত্রী হিসেবে সওয়ার হয়ে ইতিহাস রচনা করলেন শ্রী রাজনাথ সিং। আজ সকালে বেঙ্গালুরুতে হিন্দুস্তান এরোনটিক্স লিমিটেড -এ এয়ার ভাইস মার্শাল নর্মদেশ্বর তিওয়ারির সঙ্গে দেশজ প্রযুক্তিতে তৈরি বহু কর্মসক্ষম যুদ্ধবিমানে ৩০ মিনিটের উড়ানে অংশ নেন শ্রী রাজনাথ সিং।
প্রতিরক্ষা মন্ত্রী চতুর্থ প্রজন্মের এই বিমানে চড়ার অভিজ্ঞতাকে বিশেষ এবং রোমহর্ষক বলে বর্ণনা করেন। বহু কর্মসক্ষম এই যুদ্ধবিমান তৈরির জন্য হ্যাল, ডিআরডিও এবং এরোনটিক্যাল ডেভেলপেমেন্ট এজেন্সিকে ধন্যবাদ জানিয়ে শ্রী রাজনাথ সিং বলেন, বিভিন্ন দেশ থেকে ‘তেজস’ চেয়ে পাঠানো হয়েছে। তিনি বলেন, এটা গর্বের বিষয় যে ভারত এখন সেই স্তরে পৌঁছে গেছে যেখানে যুদ্ধবিমান এবং অস্ত্রশস্ত্র রপ্তানি করতে সক্ষম।
প্রতিরক্ষা মন্ত্রী ভারতীয় বিমানবাহিনীর পাশাপাশি, সেনাবাহিনী এবং নৌ-বাহিনীকেও তাদের পেশাদারিত্ব, সাহস এবং শৌর্যের জন্য প্রশংসা করেন। তিনি বলেন, “আমি আমাদের সশস্ত্র বাহিনীর জওয়ানদের জন্য গর্বিত।”
এয়ার ভাইস মার্শাল নর্মদেশ্বর তিওয়ারি বলেন, প্রতিরক্ষা এমনকি কিছুক্ষণের জন্য আকাশে ‘তেজস’-এর নিয়ন্ত্রণ হাতে নিয়েছিলেন এবং তাঁকে বিমানের আধুনিক যান্ত্রিক কলাকৌশলও দেখানো হয়। তিনি বলেন, “শ্রী রাজনাথ সিং বিমানের গুণমান এবং তার স্বচ্ছন্দ্য গতির জন্য সন্তোষ প্রকাশ করেছেন।”
এর আগে শ্রী সিং-কে বিমানবাহিনীর বরিষ্ঠ আধিকারিকরা ‘তেজস’-এর কার্যকারিতা সম্পর্কে অবহিত করেন।
প্রতিরক্ষা গবেষণা ও উন্নয়ন দপ্তরের সচিব এবং ডিআরডিও-র চেয়ারম্যান ডঃ জি সতীশ রেড্ডি, হ্যাল-এর চেয়ারম্যান তথা ম্যানেজিং ডিরেক্টর শ্রী আর মাধবন ও ডিআরডিও এবং হ্যাল-এর বরিষ্ঠ আধিকারিকরা এদিন উপস্থিত ছিলেন।
‘তেজস’ বহু কর্মসক্ষম যুদ্ধবিমান যার বেশ কিছু গুরুত্বপূর্ণ ক্ষমতা আছে। এটি ভারতের আকাশপথে প্রতিরক্ষায় শক্তি বাড়াবে বলে মনে করা হচ্ছে।
SSS/AP/DM
(Visitor Counter : 55